Kaisa Salmela

Kaisa Salmela (s. 18. helmikuuta 1983 Kemi) on suomalainen uransa lopettanut pesäpalloilija. Hän pelasi superpesiksessä vuosina 2000–2013 ja edusti viimeksi Porin Pesäkarhuja. Aiemmin hän pelasi superpesistä myös Jyväskylän Kirittärien, Oulun Lipon ja Tyrnävän Tempauksen joukkueissa. Salmela oli ulkopelipaikaltaan lukkari ja hänet valittiin viidesti vuoden lukkariksi. 

Salmela on voittanut viisi SM-kultaa ja kolme SM-hopeaa sekä osallistunut kahteentoista Itä-Länsi-otteluun. Salmela pelasi vuosina 2000–2013 superpesiksessä 439 ottelua, joissa hän löi 532 juoksua, toi 281 juoksua ja keräsi 2 094 kärkilyöntiä. Salmelan kasvattajaseura on Simon Kiri. Elokuussa 2018 Salmela palasi superpesiksen pudotuspeleihin yltäneeseen Porin Pesäkarhuihin joukkueen lukkarin Minttu Vettenrannan loukkaannuttua. 

 Muuta 
Salmela on suorittanut sosionomin ylemmän ammattikorkeakoulututkinnon ja asuu Kemissä. Salmelan serkku Henna Salmela on myös Itä–Länsi-tason pesäpalloilija.http://www.pesis.fi/pesapalloliitto/artikkeliarkisto/?x2172098=132915  (pdf)

 Saavutukset 
 5 SM-kultaa
 3 SM-hopeaa
 12 Itä-Länsi-ottelua: 2002-2013
 Vuoden lukkari (6): 2003, 2006, 2008, 2009, 2010, 2012 http://www.pesis.fi/pesapalloliitto/historia/parhaat-pelaajat-kausittain/vuoden_lukkarit/  (pdf)
 Superpesiksen kuukauden pelaaja (2): elokuu 2008, toukokuu 2009 http://www.pesis.fi/pesapalloliitto/historia/pelaajatilastot/kuukauden_pelaajat/  (pdf)

 Katso myös 
 Luettelo vähintään 10 Itä–Länsi-ottelua pelanneista pesäpalloilijoista

 Lähteet 



 Viitteet 

Luokka:Suomalaiset pesäpalloilijat
Luokka:Vuonna 1983 syntyneet
Luokka:Elävät henkilöt